MALTA TRIBUNAL TA' REVIZJONI AMMINISTRATTIVA MAGISTRAT DR. CHARMAINE GALEA 14 ta' Dicembru 2020 Rikors Numru 29/2020 Kevin Gauci Calleja u Josianne Gauci Calleja Vs Awtorita` tad-Djar It-Tribunal, Ra r-rikors ta' Kevin Gauci Calleja u Josianne Gauci Calleja ipprezentat fis-7 ta' Mejju 2020 li permezz tieghu ppremettew u is-segwenti:- " Illi permezz tal-konvenju datat 18 ta' Frar 1993 bejn l-esponenti u l-Awtorita' tad- Djar, wiegħdet u ppromettiet illi tbiegħ u titrasferixxi lir-rikorrenti l-fond bl-indirizz ta' 188G, Flat 11, St Ursula Street, L-Isla (vide konvenju hawn anness u mmarkat Dok. Illi dan l-appartament inbiegħ tale quale "bid-drittijiet u pertinenzi kollha tiegħu, u jkun liberu u frank" hekk kif dettaljat fil-klawsola nru. B anness mal-istess konvenju; Illi permezz tal-istess konvenju, ir-rikorrenti Kevin Gauci Calleja ingħata dritt illi "jokkupa dan il-fond mill-llum il-quddiem...". Illi minkejja l-konvenju fuq imsemmi, l-Awtorita' intimata ma pproċeditx għal-bejgħ finali tal-fond favur ir-rikorrenti. Jirriżulta illi l-Awtorita' intimata ma proċeditx bil- bejgħ finali għaliex il-Gvern għadu ma akkwistax it-titolu tal-istess blokk illi tiegħu l- fond in kwistjoni jifforma parti, b'rali mod illi l-istess fond jista' jiġi trasferit lill-terzi; Illi fil-25 ta' Marzu 2009, ir-rikorrenti ingħataw 'Full Development Permission' mill- MEPA (PA 05818/08) sabiex jibnu kamra fl-arja sovvrastanti tal-istess fond bil- kundizzjonijiet imsemmija fl-istess permess (hawn anness u mmarkat Dok. Illi inoltre fid-9 ta' Settembru 2010, ir-rikorrenti ingħataw permess mill-Awtorita' tal- Artijiet għas-segwenti (permess tal-Awtorita' tal-Artijiet hawn anness bħala Dok Ċ): - Illi inoltre għall-bini ta' din il-kamra skond il-permessi relevanti msemmija fil-premessi suesposti, ir-rikorrenti akkwistaw il-kunsens u l-approvazzjoni tal-okkupanti kollha ġewwa l-binja ta' 188G, Triq St. Ursula, L-Isla, hekk kif muri mill-anness dokument, immarkat bħala Dok. Illi permezz tal-ittra uffiċjali nru. 823/2020, liema ittra ġiet notifikata lill-esponenti fil- 5 ta' Marzu 2020 (hawn annessa u mmarkata Dok. E), ir-rikorrenti ġew interpellati mill-Awtorita' tad-Djar sabiex jiżgombraw mill-arja okkupata fuq il-bejt tal-blokka numru 188G, St Ursula Street, L-Isla u dan ai termini "tal-artikoli 9 (a) u (d) (iii) u (v) u 10 u artikoli sussegwenti tal-Kap. Inoltre, peremzz tal-istess, l-esponenti ġew infurmati bil-fakolta' illi jikkontestaw l-istess ittra uffiċjali fi żmien għoxrin (20) jum minn notifika tal-istess; Illi nel frattemp ġiet ippubblikata l-Ordni tal-2020 dwar l-Għeluq tal-Qrati tal- Ġustizzja (Avviż Legali 65 tal-2020) liema ordni hekk kif ġiet l-aħħar emmendata (A.L. 97 tal-2020) timponi l-għeluq ta' inter alia, kwalunkwe tribunal stabbilit mil-liġi li jopera mill-binja tal-Qrati tal- Ġustizzja u kif ukoll, permezz tal-Avviżi Legali nri. 61 u 84 tal-2020, ġie sospiż b'effett mis-16 ta' Marzu 2020 it-terminu ġudizzjarju sa meta l- esponenti kellhom jippreżentaw dan ir-rikors, u l-istess terminu ġie sospiż sa sebat (7) ijiem wara l-jum illi s-Supretendent tas-Saħħa tirrevoka l-Ordni tal-2020 dwar l- Għeluq tal-Qrati tal-Ġustizzja; Illi permezz tal-Avviż Legali nru. 177 tal-2020 (Emmenda nru. 2), l-Ordni tal-2020 dwar l-Għeluq tal-Qrati tal-Ġustizzja ġiet reża inappikabbli għar-reġistru tal-Qrati, prevja illi t-termini legali u ġudizzjarji marbuta mal-preżentata tal-atti baqgħu sospiżi; Illi r-rikorrenti ħassewhom aggravati id-deċiżjoni tal-Awtorita' intimata u għalhekk qed jinterponu appell mill-istess għar-raġunijiet li ser isegwu; i. Illi fl-ewwel lok u in linea preliminari, l-Awtorita' intimata ma hijiex l-Awtorita' kompetenti sabiex tordna l-iżgumbrament tar-rikorrenti mill-arja u l-kamra indikati, u dan in kwantu "awtorità" jew "awtorità kompetenti" skond il-Kap. 573 ai termini tal-liema saret id-deċiżjoni ta' żgumbrament ifissru l-Awtorità tal-Artijiet stabbilita skont l-artikolu 5 tal-Att dwar l-Awtorità tal-Artijiet jew kull persuna jew entità oħra li bil-liġi jew b'kuntratt hija fdata li tamministra art tal-Gvern; Illi l-funzjoni tal-Awtorita' intimata minn naħa l-oħra hi, inter alia, limitata għall-esekuzzjoni ta' tkeċċijiet jew kull infurzar tal-liġi li għandhom x'jaqsmu ma' proprjetà li hija proprjeta' tagħha jew amministrata minnha ai termini tal-Att dwar l-Awtorita' tad-Djar (Kap. 261); Illi l-kamra in kwistjoni ma ġietx mibnija f'arja appertjenenti lill-Awtorita' intimata iżda appartjenenti lill-Awtorita' tal-Artijiet jew lil terzi; Illi għalhekk id-deċiżjoni tal-Awtorita' intimata notifkata lir-rikorrenti permezz tal-ittra uffiċjali msemmija hi nvalida u għandha tiġi kkunsidrata bħala irrita u nulla in kwantu ma hijiex l-Awtorita' kompetenti illi tista' tordna l- iżgumbrament tar-rikorrenti ai termini tal-Artikolu 9 tal-Kap 573 ċitat mill- Awtorita' intimata u għalhekk l-istess Awtorita' intimata qiegħda taġixxi b'mod ultra vires; Illi f'kull kaz l-Awtorita intimata m'hijhiex il-legittimu kontradittur ghalhiex m'hijhiex is-sid tal-arja de quo; Ili fit-tieni lok u mingħajr preġudizzju għas-suespost, illi minkejja illi l-Artikolu 10(1) tal-Kap 573 jiddisponi illi: 'Id-decizjoni tal-izgumbrament ghandu jkun fiha r-ragunijiet kollha ghaliex din tkun ittiehdet u ghandha tigi notifikata lil dik il-persuna li tkun trid tizgumbra permezz ta' ittra ufficjali li tipprezentata fil-Prim'Awla tal-Qorti Civili jew fil-Qorti tal-Magistrati..." l-ittra uffiċjali surreferita tiddettalja r-raġunijiet b'mod vag billi inter alia tallega illi kien hemm ksur "...ta' kundizzjonijiet indikati fil-kuntratt li bis-saħħa tiegħu l-art tkun qed tiġi okkupata.." u dan mingħajr ebda referenza għal-liema kuntratt u kundizzjonijiet qiegħda tirrreferi għalihom l-Awtorita' intimata; Illi għalhekk l-ittra uffiċjali notifikata lill-esponenti ma ġietx mibgħuta skond ir-rekwiżiti tal-Art. 10 tal-Kap. 573 u konsegwentement hi rrita u nulla; Illi fit-tielet lok u mingħajr preġudizzju, l-ittra uffiċjali de quo hi irrita u nulla wkoll minħabba li effetivament dak li qiegħed jiġi intimat mill-Awtorita' intimata hu illi l-kamra mibnija fuq il-bejt tinħatt, u dan meta ordni li tinħatt struttura ma taqax taħt l-artikolu 9 tal-Kap. Illi fir-raba' lok, u dan ukoll mingħajr ebda preġudizzju għas-suespost, ma huwiex minnu illi r-rikorrenti qed tokkupa l-arja mingħajr ebda titolu validu fil- liġi u dan in kwantu l-istess rikorrenti dahlu f'konvenju permezz ta' liema l- Awtorita' intimata obbligat ruħha illi tittrasferixxi l-imsemmi fond bid-drittijiet u pertinenzi tiegħu kollha, liberu u frank (vide Klawsola 1 u 7 ta' Dok. B anness mal-Konvenju mmarkat Dok A ma' dan ir-Rikors); Illi inoltre, ir-rikorrenti akkwistaw l-permessi rilevanti għall-iżvilupp tal-kamra hekk kif juru d-Dokumenti B u Ċ hawn annessi; Illi fil-ħames lok, l-esponenti ma humiex qiegħdin jaġixxu bi ksur ta' kundizzjonijiet imposti fuqhom, liema kundizzjonijiet miksura se mai ma ġew bl- ebda mod indikati fl-ittra uffiċjali notifikata lir-rikorrenti; Għaldaqstant ir-rikorrenti jitolbu umilment lil dan it-Tribunal jogħġbu jħassar, jirrevoka u jikkanċella l-ordni ta' żgumbrament maħruġa permezz tal-ittra uffiċjali nru. 823 tal-2020 fl-ismijiet inversi datata 3 ta' Marzu 2020 u dan taħt il-provvedimenti li jidrilha xierqa u opportuni." Ra r-risposta tal-Awtorita` tad-Djar datata 29 ta' Mejju 2020 li permezz taghha eccepiet is-segwenti:- " Illi ma hemm xejn li hu irritu u null jew ultra vires fl-ittra ufficjali maghmula mill- Awtorita' tad-Djar. Illi il-Kap 573 tal-Ligijiet ta' Malta jindika li : "awtorità" jew "awtorità kompetenti" jfissru l-Awtorità tal-Artijiet stabbilita skont l-artikolu 5 tal-Att dwar l-Awtorità tal-Artijiet jew kull persuna jew entità oħra li bil-liġi jew b'kuntratt hija fdata li tamministra art tal-Gvern 3 Jigi rilevat li l-Awtorita' tad-Djar hi awtorizzata tamministra art tal-Gvern u anke din l-art u dan il-bejt partikolari – tant hu hekk li l-konvenju prezentat mill-atturi sar mal- Awtorita' tad-Djar u mhux mad-Dipartiment tal-Artijiet; Illi meta l-atturi ghamlu il-konvenju, biex jixtru il-flat taghhom ghamluh mal-Awtorita' tad-Djar – ghalhekk jekk huma qed isostnu li l-Awtorita' ma ghandiex setgha fuq il- bejt tal-fond li dwaru sar il-kuntratt, allura lanqas kellha dritt taghmel il-konvenju; Illi d-Dipartiment tal-Artijiet ghadda din il-blokka ta'appartamenti inkluż appartament numru 11 lill-Awtorita' tad-Djar permezz tal-Avvizz Legali 235 ta' 2012 (Artiklu 4 paragrapfu 88), u għalhekk il-blokk ta'appartamenti (inkluz il-bejt) u sakemm isir l-att finali ta' bejgħ hija wkoll sid tal- appartament. tad-Djar hija sid ta' dan Illi l-ittra ufficjali tindika ezattament ir-raguni ghaliex l-Awtorita` trid li jsir l- izgumbrament mill-kamra mibnija. Il-permess tal-bini tal-istess kamra mogħti mill- Ministeru tal-Finanzi juri ukoll is-setgha li ghandha l-Awtorita tad-Djar li titlob li tiehu lura l-istess kamra. Illi il-bejt fejn l-atturi bnew il-kamra, ġaladarba jsir il-kuntratt finali, ai termini tal- Avviż numru 38 tal-1991 applikabli f'dan il-kaz u li referenza tieghu ssir fil-konvenju, kopja tal-Avviz annessa u mmarkata bhala DOK A, ser jinbiegh b'sehem indiviż (klawzola 32 ta' DOK A). Illi sakemm isir il-kuntratt finali dan għadu tal-Awtorita tad- Djar/amministrat mill-Awtorita tad-Djar; imma ukoll is-sehem indiviz ma jaghtix dritt li wiehed jaghmel tieghu kamra mibnija fuq il-bejt li hu bejt ta' kulhadd inkluz tal- Awtorita' tad-Djar li ghad ghandha diversi postijiet moghtija b' kera lil terzi fl-istess blokka. Inoltre, kif stabbilit mill-istess Avviz (klawzola 34 ta' DOK A) l-użu ta' tali bejt huwa limitat u bl-ebda mod l-oġġetti mqiegħda fuq il-bejt m'għandhom ikunu ta' ngombru għar-residenti l-oħra. Fil-każ odjern huwa evidenti li bl-okkupazzjoni ta' din il-kamra u bl-ilmenti li saru mill-Uffiċju tal-Ombudsman, l-okkupanti qed jikkawżaw ingombru lil residenti oħra u kien għalhekk li l-Awtorita tad-Djar ħadet il-passi legali spettanti lilha bil-liġi bħala sid/amministratur tal-blokk t'appartamenti; Ara ittri mill-Ufficju tal-Ombudsman annessi u mmarkati Dok B. Illi barra minn hekk, l-Awtorita tad-Djar hija s-sid ta' numru ta' appartamenti fl-istess blokka u allura hija ukoll waħda mill-ko-propjetarji tal-partijiet komuni, inkluż il-bejt li fuqu inbniet il-kamra li kienet hemm b' mera tolleranza kif juri id-dok C 10 Illi l-permess tal-bini tal-kamra mahrug mill-MEPA ma ghandu ebda rilevanza ghal din il-kawza; 11 Illi meta l-atturi jikkowotaw il-permess moghti mid-Direttorat tal-Artijiet biex ikun jista jibni il-kamra l-attur huwa selettiv. 12 Dawn il-paragrafi juru li dan il-permess kien biss wiehed ta' "encroachment", ta'mera tolleranza u ma kien jaghti ebda drittijiet. Ghalhekk hu minnu meta jinghad li l-atturi qed jokkupaw bla titolu la darba issa huma intalbu li jroddu lura il-kamra – ara id-dokumenti annessi DOK D. 13 Illi l-Awtorita' talbet lill-atturi iroddu lura l-kamra – huma naqsu li jaghmlu dan u ghalhekk kellha issir l-ittra ufficjali li tindika li l-atturi ma kellhomx titolu validu. 14 Illi inoltre l-Awtorita tad-Djar irċieviet ittra mingħand l-Ombudsman minħabba okkupazzjoni illegali ta' partijiet mill-bejt ta'Old Prisons' Block jew Mediterranean Flats dwar kmamar fuq il-bejt li mhux qed iħallu l-aċċess shih għall-bejt shih lir- residenti l-oħra, kopja annessa u mmarkata bhala Dok B Cioe' permezz tal-istess kmamar uzurpaw parti mill-bejt li qabel kien indiviz u parti mill-partijiet komuni. 15 Illi wara diversi investigazzjonijiet mill-Aworita' tad-Djar irrizulta li hemm 14-il kamra mibnija fuq il-bejt tal-blokka in kwistjoni u għalhekk l-Awtorita tad-Djar iddeciediet li tibda tiehu azzjonijiet fil-konfront tal-pussessuri ta' dawn il-kmamar. Uhud minnhom qegħdin fil-proċess li jirritornaw il-pussess battal tal-istess kmamar. Fil-fatt dawn il-persuni kollha li bnew il-kmamar fuq il-bjut tall-blokka inghataw l- opportunita' li jirritornaw il-kmamar volontarjament u f' dan il-kaz l-Awtorita' kienet lesta ma tipprocedix biex iggeghlhom iwaqqghu il-kmamar a spejjez taghhom jew biex titlob danni u kumpens. Fil-kaz fejn l-okkupanti jinsistu li ma jirritornawx il-kmamar volontarjament allura din l-ezenzjoni ma tapplikax. 16 Illi ghalhekk it-talba attrici ghandha tigi michuda." Sema' x-xhieda; Ra d-dokumenti kollha pprezentati; Sema' t-trattazzjoni tal-partijiet; Ra li r-rikors thalla ghal-lum ghas-sentenza. Ikkunsidra: Illi r-rikorrenti hassewhom aggravati b'decizjoni tal-Awtorita` intimata kif kontenuta f'ittra ufficjali datata 3 ta' Marzu 2020 bin-numru 823/2020 li permezz taghha l-Awtorita` intimata talbithom jizgumbraw minn binja li huma bnew u minnhom okkupata fuq il-bejt fl-arja tal-blokka numru 188G, St. Ursula Street, L-Isla u dan stante li: 1. kienu qeghdin jokkopaw l-imsemmija art minghajr ebda titolu validu fil- ligi u dan peress li kienu qed jokkupaw a bazi ta' konvenju; 2. u minghajr pegudizzju ghas-suespost, qed jaghmlu uzu differenti tal-art minn dak miftiehem, u ghalhekk qed jiksru kundizzjonijiet indikati fil- kuntratt li bis-sahha tieghu l-art kienet qieghda okkupata; 3. u l-art fejn bnew il-kamra b'mod illegali, anke meta u jekk isir il-kuntratt finali, mhux se ktun art proprjeta` taghhom biss imma se tkun biss art ta' bejt indiviza u moghtija biss ghall-uzu indikat fil-kuntratt u fl- iskema..1 Illi mill-provi mressqa jirrizulta s-segwenti: Illi fit-18 ta' Frar 1993, ir-rikorrent Kevin Gauci Calleja u l-Awtorita` intimata dahlu f'konvenju ghat-trasferiment tal-fond bl-indirizz 188G, Flat 11, St. Ursula Street, L-Isla.2 Illi permezz tal-istess konvenju ir-rikorrent inghata d-dritt li jokkupa l-imsemmi fond; Illi l-istess konvenju kellu marbuta mieghu numru ta' kundizzjonijiet, fosthom is-segwenti: "(7) L-appartament jinbiegh bil-komunjoni mal-appartamenti l-ohra fil-blokk tas- segwenti partijiet komuni u cioe': il-passagg tal-entratura, il-bieb principali u l- entrata, il-kurituri mit-tarag sa fuq il-bejt, it-tromba tat-tarag, il-bejt, ix-xafts u l-bibien tax-xaft, il-blokka tal-lift u l-lift jekk ikun il-kaz, salv li l-ispazju taht it-tarag ikun okkupat bla hlas mill-Assocjazzjoni tas-Sidien Residenti li taghha l-applikant ikun membru tesserat, u eskluz il-gonna madwar il-blokk mieghu anness." Illi fil-25 ta' Marzu 2009, ir-rikorrenti inghataw full development permission mill-MEPA (PA 05818/19) sabiex jibnu kamra fuq l-arja sovrastanti l-appartament taghhom;3 Ir-rikorrenti kisbu l-kunsens tal-okkupanti l-ohra tal-binja;5 6. Permezz tal-Avviz Legali 235 tal-2012 id-Dipartiment tal-Artijiet ghadda l-blokka ta' appartamenti in kwistjoni lill-Awtorita` intimata; Fl-2019, wara numru ta' rapporti li waslu ghand l-Awtorita` intimata dwar numru ta' kmamar mibnija fuq il-bjut tal-blokka maghrufa bhala "Old Slave Prison Block", liema blokka ghandha ghaxar (10) entraturi jaghtu ghal fuq erba' (4) toroq differenti, ikkummissjonat rapport tekniku dwar id-diversi strutturi li kien hemm fuq il-bejt tal-istess blokka;6 Illi fl-istess rapport hemm pjanta li turi l-washroom in kwistjoni, li pero` ma jirrizultax li hemm indikat fiha li l-istess washroom kienet monita b'encroachment mid-Dipartiment tal-Artijiet izda hija ndikata biss li kellha permess tal-Awtorita` tal-Ippjanar;7 Wara li sar dan l-ezercizzju, fl-20 ta' Awwissu 2020, l-Awtorita` intimata bghatet ittra ufficjali lil certu Jonathan Buckingham li joqghod 86, Triq Sant'Orsola, L-Isla u lill-Okkupant/i ta' Block 2, Flat 15, Triq il- Mediterran, In-Naxxar fejn ordnatilhom jizgombraw mill-arja u kamra mibnija fuq il-bejt tal-Blokka 2, Triq il-Mediterran, L-Isla;8 Wara li r-rikorrenti u ohrajn saru jafu b'din l-ittra, fit-30 ta' Awwissu 2020 kitbu lis-Segretarju Parlamentari Roderick Cox, fejn ghamlu referenza ghall-ittra ufficjali appena citata fejn talbu s-segwenti u cioe`: In risposta ghal din l-ittra, fis-7 ta' Ottubru 2019 l-Awtorita` intimata kitbet lir-rikorrenti fejn infurmathom li l-Awtorita` hija ntitolta tiehu pussess tal-kmamar mibnija illegalment peress li gew mibnija fuq art li mhix taghhom u/jew ghaliex qeghdin jigu okkupati illegalment il-partijiet komuni. Fl-istess ittra gew infurmati li l-Awtorita` intimata kienet lesta li twaqqa' l-istruttura mibnija bla hlas u ma titlobx danni u spejjez ohra jekk huma jbattlu l-istess kmamar u jghaddulha c-cwievet;10 Sussegwentement, fit-3 ta' Marzu 2020, ir-rikorrenti ircevew l-ittra ufficjali in kwistjoni. Illi minn emejl ipprezentata minn Malcolm Grogan ̧ rapprezentant tal-Awtorita` ta' l-Artijiet, jirrizulta illi l-art li fuqha mibni l-appartament tar-rikorrent, kienet dejjem tal-Gvern u ma kien hemm l-ebda htiega ta' esproprazzjoni.11 Illi ghalhekk dan it-Tribunal ma jistghax jifhem kif wara sebgha u ghoxrin (27) sena li sar il-konvenju u wara li r-rikorrenti hallsu l-prezz kollu tieghu u d-dejn li kellhom marbut mal-prezz tal-istess appartament, l-Awtorita` intimata ghadha ma resqitx ghall-kuntratt finali. Dan it-Tribunal jawspika li dan taghmlu mill-iktar fis possibbli. Ikkunsidra: Illi mill-fatti kif esposti jirrizulta illi fit-18 ta' Frar 1993 ir-rikorrent Kevin Gauci Calleja ghamel konvenju mal-Awtorita` tad-Djar fejn obbliga ruhu li jixtri u jakkwista "l-appartament enumerat hdax sovrapost ghall-proprieta` ta' l-Gvern u formanti parti minn blokk ta' appartamenti enumerat mija tmienja u tmenin ittra "G" f'Triq Sant'Ursola, L-Isla" u dan il-kundizzjonijiet, fost ohrajn, tal-Avviz tal- Gvern numru 38 tas-sena 1991. Wahda minn dawn il-kundizzjonijiet kienet li t- trasferiment kien se jsir "bil-komunjoni mal-appartamenti l-ohra fil-blokk tas- segwenti partijiet komuni u cioe`......il-bejt..." Dan ifisser li ladarba jsir il-kuntratt finali, ir-rikorrenti se jkun akkwista l- appartament flimkien ma sehem indiviz mill-bejt in kwistjoni u li fuq parti minnu huwa bena l-washroom in kwistjoni. Illi min-naha l-ohra, huwa minnu li sa issa, ir-rikorrenti m'ghandhom l-ebda titolu reali la fuq l-appartament u lanqas fuq is- sehem indiviz tal-bejt. Madankollu fl-imsemmi konvenju, l-Awtorita` intimata tat dritt lir-rikorrent Kevin Gauci Calleja "li jokkupa dan il-fond mill-lum il-quddiem u l-istess Kevin Gauci Calleja jintrabat li jaghmel kull xoghol ta' manutenzjoni kemm ordinarja kif ukoll straordinarja li jista' jinhtieg fl-istess fond." Illi t-Tribunal josserva illi fl-ittra ufficjali impunjata, l-Awtorita` intimata iccitat Artikolu 9 (a) u d (iii) u (v) tal-Kapitolu 573 tal-Ligijiet ta' Malta bhala r-raguni ghala ordnat l-izgumbrament. L-artikolu citat jghid is-segwenti: "9. (1) L-awtorità kompetenti tista' tordna l-iżgumbrament ta' kull persuna minn kull art u t-tneħħija minn hemm ta' kull oġġett mobbli, meta: (a) tkun okkupata minn dik il-persuna mingħajr ebda titolu validu fil-liġi; … (d) minkejja li dik l-art tkun qiegħda tiġi minn dik il-persuna okkupata b'titolu validu dan: … (iii) ma jużax l-art jew jagħmel użu differenti tal-art minn dak miftiehem; … (v) jikser jew jonqos milli jwettaq imqar kundizzjoni waħda li tkun indikata fil-kuntratt li bis-saħħa tiegħu l-art tkun qed tiġi okkupata." Illi t-Tribunal iqis illi r-rikorrenti ghandhom titolu validu fil-ligi ghall- okkupazzjoni tal-art in kwistjoni, u dan johrog mill-fatt li gew koncessi jokkupaw permezz tal-konvenju dataat 18 ta' Frar 1993. Kwindi l-ewwel raguni ghall-ordni ta' zgumbrament hija nulla u bla effett. Illi ghalhekk it-Tribunal se jezamina jekk ir-rikorrent: Ghamiltx uzu differenti mill-art minn dak miftiehem; u 2. Kisirx jew naqas li jwettaq xi kundizzjoni indikati fil-konvenju Ghal dan il-ghan, it-Tribunal ezamina l-kundizzjonijiet marbuta mal-konvenju. Skont kundizzjoni numru tlettax (13) ir-rikorrent kellu dritt li fuq il-bejt tal-blokk izomm tank tal-ilma u li jwahhal aerial tat-televizjoni u tar-radju kif ukoll hbula tal-inxir liema hbula flimkien ma kellhomx ikunu itwal minn tletin metru. Salv li l-ebda wiehed mill-imsemmija oggetti mqieghda fuq il-bejt m'ghandu jkun ta' ingombru jew ta' periklu ghar-residenti tal-blokk. Illi ghalhekk jemergi car illi l-intenzjoni tal-Awtorita` intimata certament ma kinitx li tippermetti li jsir xi bini fuq il-bejt tal-blokka. L-unici drittijiet li tat lir- rikorrenti huma dawk riportati hawn fuq. Illi dan it-Tribunal irrizultalu illi r- rikorrent gab il-firem minghand l-okkupanti l-ohra kollha tal-blokka biex huwa seta' jibni l-washroom. Ghalkemm jista' jigi argumentat li uhud minnhom huma biss inkwilini tal-istess blokka, it-Tribunal jirrileva illi s-sid tal-blokka ta' dak iz- zmien, u cioe` l-Awtorita` tal-Artijiet ukoll tat il-kunsens taghha biex tinbena il- washroom in kwistjoni. Di piu` jirrizulta illi r-rikorrent, qabel bena l-imsemmija washroom, kien mar biex jottjeni l-kunsens tal-Awtorita` intimata u gie nfurmat illi kellu jmur ghand l-Awtorita` tal-Artijiet ghal tali kunsens, kif fil-fatt ghamel. Kwindi r-rikorrent ghamel dak kollu possibbli biex il-posizzjoni tieghu tkun wahda regolata bil-kunsens tal-Awtorita` koncernanti. Illi ghalhekk, minkejja l-kundizzjonijiet li kien hemm fil-konvenju, fiz-zmien li r-rikorrent bena l-washroom inkwistjoni, is-sid tal-blokka kien ghadu d- Dipartiment tal-Artijiet. Ghalhekk tajjeb li t-Tribunal jezamina x'tip ta' permess kien ottjena r-rikorrent minghand id-Dipartiment tal-Artijiet fid-9 ta' Settembru 2010. Di fatti dan il-permess kien marbut bis-segwenti kundizzjonijiet: "1. Illi wara li gie koncess dan il-permess, kif fuq inghad, fl-2012 il-blokka ghaddiet ghand l-Awtorita` intimata permezz tal-Avviz Legali 235 tal-2012. Illi jirrizulta Allura l-kwistjoni li tqum hawn huwa jekk l-Awtorita` intimata, qua Awtorita` mwaqqfa b'Ligi, li pero` tifforma parti mill-amministrazzjoni pubbliku u kwindi mill-Gvern, setghatx taqbad u tizgombra lill-intimati meta Dipartiment tal-Gvern iehor kien tah permess biex jokkupa l-istess art. Illi fl-opinjoni tat-Tribunal, sabiex l-Awtorita` intimata setghet hekk tipprocedi, l-ewwel kellu jigi terminat il-permess li kien inghata lir-rikorrenti u mbaghad, jekk ikun hemm lok, tipprocedi kif ipprocediet. Kwindi la darba wara li gew stipulati l-kundizzjoniet fil-konvenju tal-1993, dipartiment governattiv iehor, kif kellu kull dritt li jaghmel ghaliex l-art kienet ghadha amministrata minnu, ta permess li tinbena l-washroom de quo, allura issa l-Awtorita` intimata ma tistghax semplicement tinvoka l-kundizzjonijiet tal-istess konvenju u tizgombra lir-rikorrenti. Illi di piu` minn qari tal-Avviz Legali 235 tal-2012 u precizament Artikolu 4 (88) gie stipulat li kien qieghed jigi trasferit is-segwenti, u cioe`: "Blokk, magħruf bħala "188G, Triq Sant' Ursola; li jikkonsisti fi ħdax-il flat bl-esklużjoni tas- sottoswol fi Triq Sant' Ursola, L-Isla u jmiss mill-Majjistral ma' passaġġ pubbliku li jhares fuq Triq Sant' Ursola, mill-Grigal ma' proprjeta' tal-Gvern u mil-Lbiċ ma' Triq San Kristofru. Il-flats enumerati 1 sa 8 jinsabu reġistrati mal-Gvern bħala Tenements bin-numri 98671 sa 09062, il-flat enumerat 9 jinsab reġistrat mal-Gvern bħala Tenement Nru. 87206A u l-flats enumerati 10 sa 11 jinsabu reġistrati mal-Gvern bħala Tenements Nru. X17735 u X51788 rispettivament. L-art li fuqha hemm dan il-blokk bini tinsab fuq proprjetà tal-Gvern mikrija għal aktar minn tletin sena u l-blokk sħiħ jinsab delineat bl-aħmar u mmarkat "A" sa "D" fuq il-pjanta P.D. 2012_167. It-trasferiment ser iseħħ kif hawn imsemmi: sehem indiviż fuq il- livell tal-pjan terren u at open space level, u trasferiment sħiħ mil-livell tat-tieni sular 'il fuq tal-art immarkata "A"; sehem indiviż fuq kull livell għall-art immarkata "B"; sehem sħiħ mil-livell tat-tieni sular at open space level 'il fuq għall-art immarkata "Ċ"; fir-rigward tal- art immarkata "D" ebda trasferiment m'hu qed iseħħ iżda s-servitujiet eżistenti fuq twieqi u drains qegħdin jiġu garantiti mill-Gvern. Illi l-Awtorita` intimata ma esebiet l-ebda pjanta li turi li l-bejt in kwistjoni ghadda ghandha permezz tal-imsemmi Avviz Legali. Madankollu, dato ma non concesso, li l-imsemmi bejt ghadda f'dan it-trasferiment xorta wahda japplika dak li ntqal aktar 'il fuq. Illi finalment, it-Tribunal jaghmel referenza ghas-sottomissjoni li ghamel id- difensur tar-rikorrenti fit-trattazzjoni orali, u cioe` li l-ittra ufficjali de quo hija irrita u nulla ghaliex ma specifikatx entro liema zmien ir-rikorrenti iridu jizgombraw mill-imsemmija art. Din is-sottomissjoni hija ghal kollox infondata gurnata min-notifika tal-istess ittra. Huwa nfondat ukoll l-aggravju illi l- Awtorita` intimata ma tistghax tordna zgumbrament ai fini tal-Kapitolu 573 tal- Ligijiet ta' Malta. Awtorita` ta' l-Artijiet jew kull persuna jew entita` ohra li bil-liġi jew b'kuntratt hija fdata li tamministra art tal-Gvern. Ai termini tal-artikolu 4 tal-Kapitolu 573 "id-drittijiet u r-responsabbiltajiet fuq dawk l-artijiet li permezz ta' liġi, ordni jew avviż kienu ġew mgħoddija lil Malta Industrial Parks Limited (C-28965) u lill-Awtorità tad-Djar bis-saħħa tal-Ordinanza dwar il-Kummissarju tal-Artijiet jew l-Att dwar l-Awtorità tad-Djar għandhom jibqgħu jiġu miżmuma mill- imsemmija Malta Industrial Parks Limited (C-28965) u Awtorità tad-Djar." Dan ghaliex proprju artikolu 9 tal-Kapitolu 573 jaghti lill-Awtorita` intimata dan il-poter. Ghaldaqstant filwaqt li t-Tribunal iqis li ammont ta' aggravji huma infondati fil- fatt u fid-dritt, madankollu huwa tal-fehma illi l-ittra ufficjali de quo kif dedotta hija monka ghaliex fl-ewwel lok ir-rikorrenti qeghdin jokkupaw il-bejt b'titolu moghti mill-istess Awtorita` intimata, u fit-tieni lok huma kellhom permess mill- Awtorita` ta' l-Artijiet sabiex jibnu l-washroom de quo, liema permess qatt ma gie rtirat u kwindi ghadu vigenti. Kwindi l-Awtorita` intimata ma setghetx tipprocedi bil-mod kif ipprocediet. DECIDE Ghaldaqstant it-Tribunal, ghar-ragunijiet hawn fuq esposti u fit-termini hawn fuq enuncjati, qieghed jilqa' l-appell tar-rikorrenti u jichad r-risposta tal-Awtorita` intimata u ghaldaqstant jiddikjara illi l-ittra ufficjali numru 823/2020 li kopja taghha tinsab esebita bhala Dokument E a fol. 28 tal-process bhala wahda nulla u minghajr effett fil-konfront tar-rikorrenti. Bl-ispejjez kontra l-Awtorita` intimata. ___________________ Dr. Charmaine Buckingham President tat-Tribunal ta' Revizjoni Amministrattiva